Lordi

Ιστορία

Οι Lordi ξεκίνησαν επισήμως ως μπάντα το 1995 όταν ηχογράφησαν το πρώτο τους ντέμο με τον τίτλο Bend Over And Pray The Lord και το Napalm Market το 1997. Το 2000 μπήκε στην μπάντα και ο ντράμερ Kita και το 2002 κυκλοφόρησε το πρώτο τους άλμπουμ Get Heavy, το οποιό πήγε σχετικά καλά σε πωλήσεις. Το 2004 με το Monsterican Dream ήρθαν αρκετά οικονομικά προβλήματα που τους έφεραν σε ακραίες καταστάσεις, και το καλοκαίρι του 2004 αποχωρεί από την μπάντα η keyboardist Enary επειτα από ακραίους τσακωμούς με τα υπόλοιπα μέλη και ο μπασίστας Kalma. Το Νοέμβριο του 2005 μπαίνουν στην μπάντα η keyboardist Awa και ο μπασίστας OX και αμέσως αρχίζουν οι ηχογραφήσεις για το νέο άλμπουμ-φαινόμενο στην Ευρώπη, The Arockalypse. Τον Φεβρουάριο του 2006 ανακοινώθηκε ότι οι Lordi θα εκπροσωπούσαν την Φινλανδία στη Eurovision με το τραγούδι Hard Rock Hallelujah. Το τραγούδι ήταν πραγματικά κορυφή στην Γιουροβίζιον και έτσι άρχισαν οι παγκόσμιες περιοδείες και άνοιξαν νέες διάπλατες πόρτες για την μπάντα.
Το 2007 έπειτα από αρκετές επιτυχημένες περιοδείες οι Lordi θα πρωταγωνιστούσαν σε μια ταινία τρόμου και πράγματι, τον Φεβρουάριο του 2008 κυκλοφόρησε η ταινία Dark Floors. Aμέσως άρχισαν οι ηχογραφήσεις του νέου άλμπουμ. Τον Οκτώβριο του 2008 κυκλοφορεί το Deadache. Ανανεώθηκαν τα κοστούμια και το συγκρότημα έκανε μια νέα Ευρωπαϊκή περιοδεία. Τον Σεπτέμβριο του 2009 ο Μr.Lordi πήγε στην Αμερική, και σε συνεργασία με τον πρώην κιθαρίστα των 'KISS', Βruce Kulick έγραψαν ένα νέο τραγούδι, το Call Off The Wedding. Τον Φεβρουάριο του 2010 όλη η μπάντα μεταφέρθηκε στην Αμερική και τέλη Απριλίου το νέο τους άλμπουμ Babez For Breakfast, ήταν έτοιμο. Το πρώτο single απ'το άλμπουμ, το "This Is Heavy Metal" κυκλοφόρησε στις 9 Αυγούστου 2010, αφού είχε προηγηθεί η ανανέωση κοστουμιών στις 3 Αυγούστου 2010. Στις 15 Σεπτεμβρίου λοιπόν, το νέο άλμπουμ, Babez For Breakfast κυκλοφόρησε, και ανάμεσα στους φαν των Lordi κυμαίνεται στα πιο πετυχημένα άλμπουμ που έχει ηχογραφήσει ποτέ η μπάντα. Στις 18 Σεπτεμβρίου 2010 που πραγματοποιήθηκε το λεγόμενο release gig, η συναυλία για την παρουσίαση του άλμπουμ. Στις 30 Σεπτεμβρίου ο ντράμερ Kita κλήθηκε να αντιπροσωπεύσει τη Φινλανδία με την μπάντα του, Stala & So., και χωρίς να θέλει να βάλει την καριέρα του στους Lordi σε κίνδυνο, παραιτείται απ´τη θέση του ντράμερ στις 4 Οκτωβρίου, και ήρθε και η επίσημη ανακοίνωση από την μπάντα. Αμέσως την ίδια μέρα, ο αντικαταστάτης του Kita βρέθηκε. Σύμφωνα με δήλωση της μπάντας ο νέος ντράμερ έστειλε μήνυμα στον Mr.Lordi την μέρα της επίσημης ανακοίνωσης και στις 24 Οκτωβριου του 2010 ο ΟΧ έγραψε στο twitter πως υπάρχει νέος ντράμερ. Στις 26 έγινε η αποκάλυψη και επισήμως πια, ο νέος ντράμερ της μπάντας ήταν ο Otus (Tonmi Lillman). Στις 5 Νοεμβρίου ξεκίνησε η προκαθορισμένη περιοδεία και τελείωσε 22 Δεκεμβρίου του 2010 στην Γερμανία.
Στις 15 Φεβρουαρίου 2012, ήρθε μια σοκαριστική ανακοίνωση απ'το site της μπάντας. Ο ντράμερ Tonmi Lillman βρέθηκε νεκρός μέσα στο σπίτι του από μια οικογενειακή φίλη. Τα αίτια θανάτου παραμένουν αδιευκρίνιστα αν και σημειώνεται πως ο Tonmi έπασχε από μια ασθένεια. Τον Μάιο του 2012 έκανε την εμφάνιση του στη σκηνή, σε ένα live στην Ιταλία ο νέος ντράμερ της μπάντας, στοιχεία για τον οποίο παραμένουν άγνωστα.
Στις 25 Ιουλίου 2012 ανακοινώθηκε μέσω του site ξανά ότι η Awa, θα φύγει απ΄το συγκρότημα διότι δεν έχει πια τη φυσική δύναμη να συνεχίσει σε μια τέτοια μπάντα, αν και πάντοτε τα μέλη της θα τα θεωρεί δεύτερη της οικογένεια. Η τελευταία της συναυλία με τους Lordi δόθηκε στις 11 Αυγούστου 2012, σε ένα επετειακό live για τα 20 χρόνια της μπάντας. Το Σεπτέμβριο του 2012 κυκλοφόρησε ένα επετειακό κουτί, Scarchives Vol. 1, και με τη νέα keyboardist, το συγκρότημα θα μπει στο στούντιο να ηχογραφήσει το νέο άλμπουμ.
Τον Σεπτέμβριο του 2012 η μπάντα επέστρεψε για άλλη μια φορά στην Αμερική, στο Τενεσί συγκεκριμένα όπου ηχογράφησε για άλλη μια φορά έναν νέο δίσκο με παραγωγό τον Michael Wagner. 2 μήνες αργότερα, με την ανακοίνωση 2 νέων μελών, Hella στα πλήκτρα και Mana στα ντράμς, η μπάντα δημοσιέυει μια ανακοίνωση η οποία αναφέρει οτι το συγκρότημα ετοιμάζει μια ταινία ντοκιμαντερ η οποία αναμένεται να κυκλοφορήσει και στην μεγάλη οθόνη την άνοιξη του 2014. Το νέο αυτό ντοκιμαντερ όπως υποστηρίζει ο Mr.Lordi θα "αφήσει τις κάμερες να ακολουθουν τα μέλη της μπάντας στην καθημερινή τους ζωή πιο πολύ από ποτέ", αλλά τονίζει το γεγονός οτι δεν θα αποκαλυφθούν τα αληθινά πρόσωπα των μελών.
Τον Φεβρουάριο του 2013 κυκλοφόρησε το πρώτο σινγκλ του νέου δίσκου με τίτλο "The Riff" και το βίντεο που το συνόδευε. Παρότι το τραγούδι άρεσε αρκετά οι εντυπώσεις για το βίντεο ήταν κυρίως αρνητικές αφού όπως υποστήριζαν οι θαυμαστές του συγκροτήματος "To concept του βίντεο με εκείνο του τραγουδιού διέφεραν." Ένα μήνα αργότερα κυκλοφόρησε ο νέος δίσκος "Το Βeast Or Not To Beast" και ακολούθησε η περιοδεία για την προώθησή του.